Γκόττι (ταινία)

Το **Γκόττι** () είναι Αμερικανική βιογραφική δραματική ταινία του 1996, σε σκηνοθεσία Ρόμπερτ Χάρμον. Πρωταγωνιστούν οι Αρμάντ Ασσάντε και Άντονι Κουίν.

Η ταινία αναφέρεται στη άνοδο και την πτώση του διαβοήτου γκάνγκστερ της οικογένειας Γκαμπίνο, Τζον Γκότι, ο οποίος θεωρείται από πολλούς ιστορικούς ως ο τελευταίος «Ντον» (Νονός) της Κόζα Νόστρα στις Ηνωμένες Πολιτείες.

## Υπόθεση
Γεννημένος σε μια φτωχή ιταλική οικογένεια μεταναστών από την Νάπολη, ο Τζον Γκότι μεγάλωσε στους δρόμους του Μπρονξ, όπου άρχισε να την εγκληματική του σταδιοδρομία μπαίνοντας ως απλός στρατιώτης στη οικογένεια Γκαμπίνο, μιας από τις πέντε ισχυρές οικογένειες του οργανωμένου εγκλήματος της Νέας Υόρκης.

Ο Γκότι, ιδιαίτερα φιλόδοξος σταδιακά θα αρχίσει να ανεβαίνει στη ιεραρχία της οικογένειας Γκαμπίνο, όπου και με την βοήθεια του κονσιλιέρι και μεντόρα του Νηλ Ντελακρότσε θα γίνει αφεντικό της μαφίας, αφου πρώτα θα φροντίσει να βγάλει από την μέση τον Πωλ Καστελάνο, ο οποίος ηγείτο στην επιτροπή της Κόζα Νόστρα.

Με την δολοφονία του Καστελάνο όμως θα μπει στο στόχαστρο του FBI, το οποίο θα τον παρακολουθεί στενά, τοποθετώντας ακόμη και κοριούς. Ο Γκότι παρότι ξέρει ότι κινδυνεύει να βρεθεί στη φυλακή, δείχνει απτοήτος και συνεχίζει τις εγκληματικές του δραστηριότητες.

Με τον κλοιό να στενεύει συνεχώς γύρω του, το δεξί του χέρι, ο Σάμι Γκράβανο δεν θα αντέξει την πίεση του FBI και θα γίνει πεντίτο (πληροφοριόδοτης), με αποτέλεσμα την σύλληψη του Τζον Γκότι για σωρεία κατηγοριών, όπου στο τέλος θα δικαστεί και θα καταδικαστεί σε ισόβια, στελνόντας τον στις ομοσπονδιακές φυλακές του Μιζούρι, όπου και θα πεθάνει το 2000, κλείνοντας τον κύκλο των μεγάλων γκάνγκστερς των ΗΠΑ.

## Διανομή ρόλων

* Αρμάντ Ασσάντε ως Τζον Γκότι
* Γουίλιαμ Φορσάιθ ως Σάμι Γκραβάνο
* Άντονι Κουίν ως Ανιέλο Ντελακρότσε
* Βινσέντ Παστόρε ως Άντζελο Ρουτζέρο
* Φρανκ Βίνσεντ ως Ρόμπερτ Ντι Μπερνάρντο
* Ρίτσαρντ Σαραφιάν as Πωλ Καστελάνο
* Ντομινίκ Τσιανέσε ως Τζο Αρμόρε
* Ρέιμοντ Σέρα ως Φρανκ Λοκάτσιο
* Τόνι Σίρικο ως Λεόναρντ ντι Μαρία
* Αλ Γουάξμαν ως Μπρους Κάτλερ
* Σκοτ Κοέν ως Τζιν Γκότι
* Ρόμπερτ Μιράντα ως Φρανκ Ντε Τσίκο
* Μαρκ Λόρενς ως Κάρλο Γκαμπίνο
* Αλμπέρτα Γουάτσον ως Βικτόρια Γκότι
* Τόνι ντε Σάντις ως Τζόνι Φαβάρα
* Τζιλ Φίλαρ ως Φρανκ Γκότι
* Τζέρι Μεντιτσίνο ως Πίτερ Γκότι
* Φρανκ Πελεγκρίνο ως Καρμίνε Ρούσο

## Υποδοχή
### Κριτικές
Ο Τζέρεμι Τζιράντ του περιοδικού επιθεώρησης Variety στην κριτική του σημειώνει ότι *η ταινία  παρόλο που περιλαμβάνει ένα εξαιρετικό καστ ηθοποιών, το σενάριο του Στηβ Σάγκαν είναι αρκετά μέτριο επειδή δεν ασχολείται βαθύτερα με τη σχέση μεταξύ του γκάνγκστερ και της πόλης με την οποία μοιράστηκε μια τόσο περίεργη συνύπαρξη. Επίσης το σενάριο είναι τόσο σφιχτό για τον χαρακτήρα του Τζον Γκότι όπως ήταν ο ίδιος άνθρωπος και οι τοποθεσίες των γυρισμάτων που έγιναν κυρίως στο [[Τορόντο]] δεν έχουν πολλά κοινά με το γούστο Gotham. Το αποτέλεσμα είναι μια αρκετά γοητευτική ταινία και ένα μέτριο σενάριο με φτωχοί διάλογοι, το οποίο δεν σχετίζονται σε καμιά περίπτωση με το προφίλ του Τζον Γκότι*.

Η ταινία στη ιστοσελίδα κριτικών Rotten Tomatoes, έχει βαθμολογία θετικής έγκρισης σε ποσοστό 60%, με βάση 31 κριτικές και μέση βαθμολογία 6/ 10.

### Βραβεία & υποψηφιότητες

## Παραπομπές

## Εξωτερικοί σύνδεσμοι
*

Κατηγορία:Αμερικανικές βιογραφικές ταινίες
Κατηγορία:Αμερικανικές αστυνομικές δραματικές ταινίες
Κατηγορία:Ταινίες του 1996
Κατηγορία:Ταινίες σε σκηνοθεσία Ρόμπερτ Χάρμον
Κατηγορία:Ταινίες γυρισμένες στον Καναδά
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 1990
Κατηγορία:Ταινίες που συσχετίζονται με το οργανωμένο έγκλημα στις Ηνωμένες Πολιτείες
Κατηγορία:Ταινίες τοποθετημένες στη Νέα Υόρκη
Κατηγορία:Αμερικανικές γκανγκστερικές ταινίες